4 Junie 1892
New Albany, Ohio, Verenigde State
David T. Abercrombie, Ezra Fitch (stigters)
Fran Horovitz (hoof uitvoerende beampte)
VSA-$ 3,493 miljard (2017)
VSA-$ 72,05 miljoen (2017)
VSA-$ 7,09 miljoen (2017)
38 000 (2018)
14 000 voltydse ekwivalente in 2017
Abercrombie & Fitch, Abercrombie Kids, Hollister Co.
A&F-modewinkel in Harbour City, Hongkong
Abercrombie & Fitch (A&F) is 'n Amerikaanse klerewinkelketting wat hom op gesofistikeerde, dog informele klere vir jong verbruikers toespits. Die onderneming, wat sy hoofkwartier in New Albany naby Columbus, Ohio het en waarvan die aandele op die New Yorkse Effektebeurs genoteer word, is een van die groot rolspelers in die internasionale modekleinhandel met 869 winkels in Noord-Amerika, Europa, Asië en die Midde-Ooste.
Naas A&F bemark die onderneming sy produkte ook onder die handelsmerke abercrombie kids en Hollister Co. (sedert 2000). Die laasgenoemde het met sy modereekse, wat deur die Suid-Kaliforniese leefstyl geïnspireer is en teen laer pryse as mode onder die A&F-handelsmerk verkoop word, tienerverbruikers as teikengroep.
Abercrombie & Fitch is tradisioneel verbind met geseksualiseerde bemarkingmetodes, versinnebeeld deur sy "handelsmerk-verteenwoordigers" (voorheen "models" genoem) wat met kaal bolywe poseer het om potensiële klante na sy modewinkels te lok. Nadat dié soort advertensieveldtogte kritiek uitgelok het en A&F se hoofteikengroep – hoofsaaklik jongmense – hom toenemend tot ander handelsmerke soos H&M gewend het, het die onderneming begin wegbeweeg van sy fokus op jong blanke verbruikers, fisieke fiksheid en gewaagde advertensiefoto's.
↑ fortune.com, 24 April 2015: Abercrombie’s shirtless models are about to cover up. Besoek op 19 April 2015
Ontsluit van "https://af.wikipedia.org/w/index.php?title=Abercrombie_%26_Fitch&oldid=1692232"
Die bladsy is laas op 20 Julie 2018 om 18:40 bygewerk.